MESTSKÝ ÚRAD V ŽILINE
___________________________________________________________________________

Materiál na rokovanie  pre 
Mestskú radu v Žiline 

			Číslo materiálu : ................ /2012

K bodu programu 

Návrh Všeobecne záväzného nariadenia,
 ktorým sa Mení všeobecne záväzné nariadenie č.  7/2011 o podmienkach, spôsobe poskytovania  sociálnej služby v jedálni a výške úhrady za stravný lístok v jedálni 

Materiál obsahuje :						Materiál prerokovaný :

1.	Návrh na uznesenie					Komisia sociálna, zdravotná 
2.	Dôvodová správa						a bytová	
3.	Materiál

Predkladá :

Ing. Igor Choma
primátor mesta

Zodpovedný za vypracovanie :

Mgr. Iveta Medveďová
vedúca odboru sociálneho a zdravotného

Žilina, apríl 2012

Návrh na uznesenie 

Uznesenie č. ........../2012

Mestská rada v Žiline

I.	odporúča Mestskému zastupiteľstvu prerokovať a schváliť

1.	návrh Všeobecne záväzného nariadenia mesta Žilina, ktorým sa mení Všeobecné záväzné nariadenie č. 7/2011 o podmienkach, spôsobe poskytovania sociálnej služby v jedálni a výške úhrady za stravný lístok v jedálni

Dôvodová správa

     Na základe zvyšovania cien energií, tovarov a služieb v priebehu kalendárneho roka, a po prepočítaní nákladov vynaložených na celkovú hodnotu obeda poskytovaného v jedálni  sa upravuje výška úhrady za stravný lístok.  
     V nasledovnej tabuľke je počet stravníkov, ktorí sú v evidencii jedálne podľa jednotlivých navrhovaných pásiem :

doterajšia výška úhrady
za 1 obed	výška navrhovanej úhrady
za 1 obed	počet stravníkov v evidencii jedálne	
1,10 €	1,11 €	13	
1,30 €	1,31 €	31	
1,45 €	1,46 €	240	
1,61 €	1,62 €	336	
1,78 €	1,79 €	550	

Stravná jednotka, ktorá zahŕňa náklady za potraviny na 1 obed je v súčasnosti 1,20 €. Celková hodnota obeda, ktorá zahŕňa náklady na potraviny a režijné náklady na prípravu je 1,78 €. 

     Po prepočítaní nákladov vynaložených na jeden obed, sa stravná jednotka zvýšila o 0,01 €  na výšku 1,79 € za jeden obed. V každom príjmovom pásme navrhujeme zvýšiť úhradu za 1 obed o 0,01 €. Predpokladaný nárast príjmov v rozpočte bude cca 1 400 € do konca roku 2012.  

     Posledná úprava jednotlivých príjmových pásiem, podľa ktorých sa žiadateľovi o stravovanie určuje výške úhrady za 1 obed bola schválená vo Všeobecne záväznom nariadení Mesta Žilina č. 7 v roku 2011.  

Mesto Žilina, na základe samostatnej pôsobnosti podľa článku 68 Ústavy Slovenskej republiky a podľa  a § 4 ods. 3, § 6 ods. 1 a § 11 zákona č. 369/1990 Zb. o obecnom zriadení v znení neskorších zmien a doplnkov vydáva toto

Všeobecne záväzné nariadenie č.   /2012, 

ktorým sa mení Všeobecne záväzné nariadenie č. 7/2011 o podmienkach, spôsobe poskytovania sociálnej služby v jedálni a výške úhrady za stravný lístok v jedálni

Čl. I

Všeobecne záväzné nariadenie Mesta Žilina č. 7/2011 o podmienkach, spôsobe poskytovania sociálnej služby v jedálni a výške úhrady za stravný lístok v jedálni sa mení takto :

článok 3  ods. 1, tabuľka č. 1 nasledovne:

Tabuľka č. 1

P.č.
	Príjem/mesiac/občana
€ 	Úhrada občana 
€ 	
1.	do výšky       188,53 €	1,11 €	
2.	do výšky       236,54 €	1,31 €	
3.	do výšky       304,12 €	1,46 €	
4.	do výšky       371,70 €	1,62 €	
5.	nad  výšku    371,70 €	1,79 €	

Čl. II

1.	Ostatné ustanovenia VZN č. 7/2011 o podmienkach, spôsobe poskytovania sociálnej služby v jedálni a výške úhrady za stravný lístok v jedálni ostávajú nezmenené.
2.	Toto všeobecne záväzné nariadenie bolo schválené Mestským zastupiteľstvom v Žiline dňa ................................. .
3.	Toto všeobecne záväzné nariadenie nadobúda účinnosť od 01.07.2012.

Ing. Igor Choma
primátor Mesta Žilina